***Zjavenie Jánovo 14,7 „Volal mohutným hlasom: „Bojte sa Boha a vzdajte mu slávu, lebo prišla hodina jeho súdu. Klaňajte sa tomu, ktorý stvoril nebo i zem, more i pramene vôd.“***

So spravodlivosťou sa stretávame denne a takmer na každom kroku. Je to taká dôležitá téma, že ľudia sú kvôli nej ochotní bojovať a zabíjať. Podvedome túžime po tom, aby existovali pravidlá, ktoré platia pre všetkých bez výnimky, aby každý bol súdený rovnako a nikto sa nevyhol zodpovednosti. Napriek tomu vieme, že tu na tejto Zemi to neplatí, ale Biblia nám dáva nádej. Ježiš nám svojou obeťou na kríži dal nádej večného života. Na nás je, či ho prijmeme a budeme nasledovať. Raz sa postavíme pred Boží súd, a ak Ježiša prijmeme do svojho srdca, On sa stane naším príhovorcom a Jeho krv, ktorá bola preliata na kríži, nás očistí od našich hriechov.

**Biblické texty:**

* **Každý človek bude súdený**

2. Korintským 5,10 „Všetci sa totiž musíme ukázať pred Kristovým súdnym stolcom, aby si každý odniesol odplatu podľa toho, čo vykonal, kým bol v tele — či dobré, alebo zlé..“

**• Boh je nestranným sudcom**

Daniel 7,9 " Pozeral som sa, až boli napokon postavené tróny a Odveký si zasadol. Jeho odev bol biely ako sneh a vlasy jeho hlavy boli ako čistá vlna. Jeho trónom boli ohnivé plamene…“

**• Svedectvo** – o každom človeku sú vedené dokonalé záznamy

Daniel 7,10 „... Tisíce tisícov mu posluhovali a desaťtisíce desaťtisícov stáli pred ním. Súd zasadol a knihy sa otvorili."

1. Korintským 4,5 „... On vynesie na svetlo, čo je skryté v tme, a odhalí zámery sŕdc...“

**• Zákon** – v Biblii je zjavené desatoro ako základný a večný súbor pravidiel pre vzťahy medzi človekom a Bohom a vzťahy medzi ľuďmi

2. Mojžišova 20,1 „Boh hovoril všetky tieto slová.“

**• Kedy začne súd**

Daniel 8,14 „Až keď prejde dvetisíctristo večerov a rán, bude svätyňa opäť obnovená.“

Podľa tohto proroctva, má dôjsť svätyne spravodlivosti po 2300 dňoch. Pravidlá historického výkladu počítajú jeden prorocký deň ako jeden skutočný rok. To znamená, že tu je najdlhšie prorocké obdobie v Biblii – 2300 rokov. Obdobie 2300 rokov začína v roku 457 pred naším letopočtom (dekrétom Peržanov) a končí v roku 1844. V tomto roku začína posledný súd v nebi, kde ako príhovorca (advokát) je sám Ježiš.

**• Príhovorca**

Židom 8,1-2 „… máme takého veľkňaza, ktorý si zasadol po pravici trónu Velebnosti v nebesiach ako služobník svätyne a pravého stanu, ktorý postavil Pán, a nie človek.“

Matúš 10,32 „Každého, kto mňa vyzná pred ľuďmi, vyznám i ja pred svojím Otcom, ktorý je v nebesiach;"